নবান্নের সামনে ধরনা নিয়ে রাজ্যের শর্তকেই অগ্রাধিকার হাইকোর্টের, এবার কী করবে ফিজেপি

কলকাতা: নবান্নের (Nabanna Abhijan) সামনে ধর্না কর্মসূচির অনুমতি দেওয়া যাবে না। সাফ জানিয়ে দিল কলকাতা হাইকোর্ট (Calcutta High Court)। আইপ্যাক কাণ্ডে বিরোধী দলনেতা শুভেন্দু অধিকারী (Suvendu Adhikari) শুক্রবার নবান্নের সামনে ধরনায় বসতে চেয়ে আদালতে আবেদন জানিয়েছিলেন। কিন্তু রাজ্যের মূল প্রশাসনিক ভবন ‘হাই সিকিওরিটি জোন’ হওয়ায় তার সামনে ধরনার অনুমতি নিয়ে সংশয় ছিল। প্রস্তাবিত ধরনা নিয়ে করা আবেদনের প্রাথমিক শুনানিতে বিচারপতি শুভ্রা ঘোষ (Justice Subhra Ghosh) সাফ জানিয়েছেন নবান্নের সামনে ধরনা নয়। তবে সিঙ্গল বেঞ্চের এই রায় পছন্দ না হওয়ায় আবার ডিভিশন বেঞ্চের দ্বারস্থ হচ্ছে বিজেপি।

বৃহস্পতিবার হাই কোর্টের তরফে স্পষ্ট জানিয়ে দেওয়া হল, শুভেন্দুর পছন্দমতো জায়গা নয়,সেখানে ধরনা দিলে আইনশৃঙ্খলা এবং যান চলাচলে সমস্যা তৈরি হতে পারে। ফলে ওই জায়গায় ধরনা কর্মসূচির অনুমতি দেওয়া সম্ভব নয়। বিকল্পে আদালতে নির্ধারিত স্থান মন্দিরতলা বাসস্ট্যান্ডে ধরনা করতে পারবেন। শুক্রবার সকাল ১০টা থেকে বিকেল ৪টে পর্যন্ত ধরনা চলবে। ১২ ফুট বাই ১৫ ফুট মঞ্চ হতে পাবে। কোনও মাইক্রোফোন ব্যবহার করা যাবে না। পঞ্চাশের বেশি বিধায়ক নিয়ে জমায়েত নয়। তবে বিচারপতি শুভ্রা ঘোষের এসব শর্তকে চ্যালেঞ্জ করে বিজেপি ডিভিশন বেঞ্চের দ্বারস্থ হতে চলেছে বলে খবর।